આ વાત સાઉદી અરબની જેલમાં ચાર મહિના સુધી બંધ ગુરદાસપુરના કમલ મનજિંદર સિંહ ઉર્ફે પ્રિન્સે જણાવી છે. તે રવિવારે સવારે ભારત પરત આવવામાં સફળ રહ્યો છે. પ્રિન્સે જણાવ્યું કે, તે સપ્ટેમ્બર 2017માં એક ટ્રાવેલ એજન્ટને રૂ. 2 લાખ આપીને સાઉદી અરબમાં ગાડી ચલાવવાના કામથી ગયો હતો. પરંતુ ત્યાં પહોંચ્યા પછી અબુ તાલિબ કંપનીએ તેને ગાડી ચલાવવાનું કામ આપ્યું જ નહીં અને પ્રિન્સે જ્યારે વેતન માગ્યું ત્યારે તેના પર ચોરીનો આરોપ લગાવીને તેને જેલમાં પુરાવી દીધો હતો. તેને ત્યાં ઘણી વખત ભૂખ્યા પેટ ઉંઘવું પડ્યું હતું અને ઘણાં પ્રકારની પીડા સહન કરવી પડી હતી.